कनाडा में भारतीय छात्र की गोली मारकर हत्या  
कनाडा के र्से शहर में आलोक गुप्ता नाम के एक भारतीय छात्र की गोली मारकर हत्या कर दी गई है। यह छात्र एक स्टोर में काम करता था।
कनाडा के र्से शहर में एक भारतीय छात्र की गोली मारकर हत्या कर दी गई है। आलोक गुप्ता नामक यह छात्र अशंकालिक तौर पर एक स्टोर में काम करता था। क्रिसमस के दिन 27 वर्षीय गुप्ता को किसी अज्ञात बंदूकधारी ने गोली मार दी। यह स्पष्ट नहीं है कि गुप्ता की हत्या लूटपाट के मकसद से की गई। पुलिस इस मामले में अब तक कोई गिरफ्तारी नहीं कर पाई है, हालांकि उसका कहना है कि इसमें किसी आपराधिक गिरोह का हाथ नहीं लगता है।

	गोली लगने के बाद गुप्ता ने मदद गुहार लगाई। इसके बाद लोगों ने उसे अस्पताल में भर्ती कराया। जांच अधिकारी जेनिफर पाउंड का कहना है कि अस्पताल में दाखिल कराने के कुछ देर बाद ही गुप्ता को मृत घोषित कर दिया गया। गुप्ता के रिश्तेदार नितिन भुटानी ने कहा कि इस घटना के बाद उनका परिवार सदमे में है। गुप्ता वांथलेन विश्वविद्यालय के एमबीए की पढ़ाई कर रहा था।